               EURÓPAI BIZOTTSÁG
            Brüsszel, 2019.10.11.
            COM(2019) 459 final
            2019/0216(NLE)
            Javaslat
            A TANÁCS HATÁROZATA
            az Európai Unió által az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott, a szolgáltatásokkal és beruházással foglalkozó bizottságban a Fórum és a Fellebbviteli Fórum tagjaira, valamint a közvetítőkre vonatkozó magatartási kódex elfogadásával kapcsolatban képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott, szolgáltatásokkal és beruházással foglalkozó bizottságban a megállapodás Nyolcadik fejezetéből (Beruházás) eredő viták rendezése során alkalmazandó, a Fórum és a Fellebbviteli Fórum tagjaira, valamint a közvetítőkre vonatkozó magatartási kódexről szóló határozat tervezett elfogadásával kapcsolatban képviselendő álláspont meghatározásáról szóló határozat.

               2.A JAVASLAT HÁTTERE

               2.1.Az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA)

               Az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) (a továbbiakban: a megállapodás) célja a kereskedelem és a beruházások liberalizálása és elősegítése, valamint az Európai Unió és Kanada (a továbbiakban: Felek) közötti szorosabb gazdasági kapcsolat előmozdítása. A Felek a megállapodást 2016. október 30-án írták alá és 2017. szeptember 21-e óta ideiglenesen alkalmazzák.

               2.2.A szolgáltatásokkal és beruházással foglalkozó bizottság

               A szolgáltatásokkal és beruházással foglalkozó bizottság, amely többek között a határokon átnyúló beruházással kapcsolatos kérdésekkel foglalkozik, a megállapodás 26.2. cikke (1) bekezdésének b) pontja alapján jött létre. A megállapodás 8.44. cikkének (1) bekezdése értelmében a szolgáltatásokkal és beruházással foglalkozó bizottság fórumként szolgál a Felek számára a megállapodás Nyolcadik fejezetével (Beruházás) kapcsolatos ügyek megvitatásához, ideértve a megállapodás Nyolcadik fejezetének (Beruházás) végrehajtásából adódó nehézségeket és a megállapodás Nyolcadik fejezetének (Beruházás) lehetséges javítását is, különösen a más nemzetközi fórumokon és a Felek által kötött egyéb megállapodások keretében szerzett tapasztalatok és fejlemények fényében.

               A megállapodás 26.2. cikkének (4) bekezdése értelmében e megállapodás eltérő rendelkezésének hiányában, vagy ha a társelnökök másként nem döntenek, a szolgáltatásokkal és beruházással foglalkozó bizottság évente egyszer ülésezik. Valamelyik Fél vagy a CETA Vegyes Bizottság megkeresésére további ülések tarthatók. A szolgáltatásokkal és beruházással foglalkozó bizottság társelnöki tisztjét a Felek képviselői látják el. A bizottság ülései ütemezését és napirendjét kölcsönös megegyezéssel határozza meg. Eljárási szabályzatát saját hatáskörében állapíthatja meg és módosíthatja. Javaslatot tehet a CETA Vegyes Bizottság által elfogadandó határozattervezetekre, vagy határozatot hozhat, ha a megállapodás úgy rendelkezik.

               A CETA Vegyes Bizottság és a szakbizottságok – ideértve a szolgáltatásokkal és beruházással foglalkozó bizottságot is – eljárási szabályzata
                  1
                10. szabályának (2) bekezdésével összhangban az ülések közötti időszakban a szolgáltatásokkal és beruházással foglalkozó bizottság a megállapodás Feleinek erre vonatkozó konszenzusa esetén írásbeli eljárás útján határozatokat, illetve ajánlásokat fogadhat el. E célból a társelnökök írásban eljuttatják a javaslat szövegét a 7. szabálynak megfelelően a szolgáltatásokkal és beruházással foglalkozó bizottság tagjaihoz egy olyan határidő megjelölésével, amelyen belül a tagok közlik a javaslattal kapcsolatos esetleges aggályaikat, illetve módosító indítványaikat. Az elfogadott javaslatokat a határidő lejártát követően a 7. szabály szerint köröztetik, és felveszik őket a következő ülés jegyzőkönyvébe.

               2.3.A szolgáltatásokkal és beruházással foglalkozó bizottság tervezett jogi aktusa

               A szolgáltatásokkal és beruházással foglalkozó bizottság határozatot fogad el a Fórum és a Fellebbviteli Fórum tagjai, valamint a közvetítők magatartási kódexéről, amelyet a megállapodás Nyolcadik fejezetéből (Beruházás) eredő viták során kell alkalmazni (a továbbiakban: a tervezett jogi aktus).

               A tervezett jogi aktus célja a megállapodás 8.30. cikke (Etikai rendelkezések) szerinti alkalmazási szabályok kiegészítése.

               A tervezett jogi aktus kötelező lesz a Felekre nézve.

               3.Az Unió által képviselendő álláspont

               A megállapodás közös értelmező okmánya 6. pontjának f) alpontjában foglaltaknak megfelelően az Európai Unió, annak tagállamai és Kanada megállapodtak arról, hogy haladéktalanul megkezdik az úgynevezett „beruházási igazságszolgáltatási rendszernek”
                  2
               , vagyis a megállapodás beruházási viták rendezésére vonatkozó rendelkezéseinek végrehajtására irányuló további munkát.

               A megállapodás 8.44. cikkének (2) bekezdése értelmében „a szolgáltatásokkal és beruházással foglalkozó bizottság – a Felek megállapodása esetén és miután eleget tettek vonatkozó belső kötelezettségeiknek és eljárásaiknak – egy, az e fejezettel kapcsolatban felmerült viták esetén a Fórum tagjai által alkalmazandó magatartási kódexet fogad el, amely az alkalmazott szabályok helyébe léphet vagy kiegészítheti azokat, és többek között a következő kérdéseket tárgyalja: a) nyilvánosságra hozatali kötelezettségek; b) a Fórum tagjainak függetlensége és pártatlansága; és c) titoktartás. A Felek mindent megtesznek annak érdekében, hogy a magatartási kódexet legkésőbb az esettől függően e megállapodás ideiglenes alkalmazásának vagy hatálybalépésének első napjáig elfogadják, de semmi esetre sem később, mint az említett naptól számított két év.”

               A megállapodásról szóló közös értelmező okmány 6. pontjának f) alpontja kifejezetten hivatkozik a következőre: „megkezdik egy, a fórumok tagjainak pártatlanságát biztosító magatartási kódex kidolgozását”.

               Ezen túlmenően a Bizottság és a Tanács 36. számú nyilatkozata a CETA Unió nevében történő aláírását engedélyező határozat Tanács általi elfogadása alkalmával bekerült a Tanács jegyzőkönyvébe és a következőket tartalmazza: „A fórumok tagjaival szemben támasztott, a CETA-ban már előírt etikai követelményeket mielőbb és időben részletesen ki kell dolgozni annak érdekében, hogy a tagállamok – egy kötelező és jogi kötőerővel bíró magatartási kódex keretében (amelyről a CETA szintén rendelkezik) – ezeket figyelembe tudják venni a ratifikációs eljárásaik során. E kódexben többek között a következők fognak szerepelni: a fórum vagy a fellebbviteli fórum tagjelöltjei esetében alkalmazandó, pontosan megfogalmazott magatartási szabályok, jelesül az olyan múltbeli vagy jelenlegi tevékenységeikről való beszámolást illetően, amelyek hatással lehetnek a kinevezésükre, illetve feladataik ellátására; a fórum vagy a fellebbviteli fórum tagjai esetében a hivatali idejük során alkalmazandó, pontosan megfogalmazott magatartási szabályok; a fórum vagy a fellebbviteli fórum tagjai esetében a hivatali idejük lejáratkor alkalmazandó, pontosan megfogalmazott magatartási szabályok, ideértve azt, hogy hivatali idejük lejárta után meghatározott ideig nem végezhetnek meghatározott feladatokat, illetve nem űzhetnek meghatározott foglalkozásokat; a magatartási szabályok megsértése esetén olyan szankcionálási mechanizmus, amely hatékony és maradéktalanul tiszteletben tartja az igazságszolgáltatási jogkör függetlenségét
                  3
               ”.

               A tervezett jogi aktus teljes mértékben végrehajtja e kötelezettségvállalásokat és részletes szabályokat tartalmaz az etikai rendelkezésekről a Fórum és a Fellebbviteli Fórum tagjai, valamint a közvetítők számára. A magatartási kódex konkrétan az eljáró személyek felelősségi körére vonatkozó rendelkezéseket tartalmazza (a tervezett jogi aktus 2. cikke); nyilvánosságra hozatali kötelezettségek (3. cikk); függetlenség, pártatlanság és egyéb kötelezettségek (4. cikk); a korábbi tagok kötelezettségei (5. cikk); titoktartási kötelezettség (6. cikk); az átláthatóságra vonatkozó kötelezettségek az eljárásokra fordított idő és kiadások tekintetében (7. cikk); szankciók (8. cikk); a közvetítőkre vonatkozó kötelezettségek (9. cikk); valamint a tanácsadó bizottságok létrehozása (10. cikk). A tervezett jogi aktus a megállapodás hatálybalépésének napján lép majd hatályba (11. cikk).

               E javaslat illeszkedik a CETA beruházási vitákkal foglalkozó bírósági rendszerének végrehajtásával kapcsolatos egyéb kezdeményezésekhez. A Bizottság 2018 júniusa óta a Tanács szolgáltatásokkal és beruházással foglalkozó kereskedelempolitikai bizottságának keretében a tagállamokkal, valamint Kanadával együttműködve négy határozattervezetből álló csomagot dolgozott ki a következők tekintetében:

               –a megállapodás 8.28. cikkének (7) bekezdésével összhangban a Fellebbviteli Fórum működésével kapcsolatos adminisztratív és szervezési kérdésekre vonatkozó szabályok;

               –a Fórum és a Fellebbviteli Fórum tagjai, valamint a közvetítők által alkalmazandó magatartási kódex a megállapodás 8.44. cikkének (2) bekezdésével összhangban;

               –a vitában részt vevő felek általi felhasználásra szánt, közvetítésre vonatkozó szabályok a megállapodás 8.44. cikke (3) bekezdésének c) pontjával összhangban; valamint

               –az értelmezések elfogadására irányuló eljárásra vonatkozó szabályok a megállapodás 8.31. cikkének (3) bekezdésével és 8.44. cikke (3) bekezdésének a) pontjával összhangban.

               Folytatódik a beruházási vitákkal foglalkozó igazságszolgáltatási rendszer végrehajtásának egyéb területein végzett munka. A megállapodás közös értelmező okmánya 6. pontjának f) alpontjában foglaltaknak megfelelően: „A felek közös célja az, hogy a munkát sikerüljön még a CETA hatálybalépése előtt befejezni.”.

               Ezért a megállapodás hatékony végrehajtásának biztosítása érdekében helyénvaló meghatározni a tervezett jogi aktussal kapcsolatban az Unió által a szolgáltatásokkal és beruházással foglalkozó bizottságban képviselendő álláspontot.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül magában foglalja azokat az eszközöket is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által elfogadott szabályozás tartalmát”
                  4
               .

               4.1.2.A jelen esetre történő alkalmazás

               A szolgáltatásokkal és beruházással foglalkozó bizottságot megállapodás, nevezetesen az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) (a továbbiakban: a megállapodás) hozta létre.

               A szolgáltatásokkal és beruházással foglalkozó bizottság által elfogadandó jogi aktus joghatással bíró jogi aktus. A megállapodás 26.2. cikke (4) bekezdésének megfelelően a tervezett jogi aktus a nemzetközi jog szerint kötelező érvényű lesz a Felekre nézve.

               A tervezett jogi aktus nem egészíti ki és nem módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a közös kereskedelempolitikával kapcsolatos.

               A javasolt határozat jogalapja ezért az EUMSZ 207. cikkének (3) bekezdése és (4) bekezdésének első albekezdése.

               4.3.Következtetés

               A javasolt határozat jogalapja az EUMSZ 207. cikkének (3) bekezdése és 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus hiteles nyelvei és kihirdetése

               Mivel a szolgáltatásokkal és beruházással foglalkozó bizottság jogi aktusa a beruházók és az államok közötti beruházásokkal kapcsolatos viták rendezése tekintetében hajtja majd végre a megállapodást, helyénvaló azt a megállapodás
                  5
                valamennyi hiteles nyelvén elfogadni és azt az Európai Unió Hivatalos Lapjában kihirdetni.

               2019/0216 (NLE)

               Javaslat

               A TANÁCS HATÁROZATA

               az Európai Unió által az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott, a szolgáltatásokkal és beruházással foglalkozó bizottságban a Fórum és a Fellebbviteli Fórum tagjaira, valamint a közvetítőkre vonatkozó magatartási kódex elfogadásával kapcsolatban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (3) bekezdésére, valamint 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az (EU) 2017/37 tanácsi határozat
                  6
                rendelkezik az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) (a továbbiakban: a megállapodás) Európai Unió nevében történő aláírásáról. A megállapodást 2016. október 30-án aláírták.

               (2)Az (EU) 2017/38 tanácsi határozat
                  7
                rendelkezik a megállapodás egyes részeinek ideiglenes alkalmazásáról, ideértve a szolgáltatásokkal és beruházással foglalkozó bizottság létrehozását is. A megállapodást 2017. szeptember 21. óta ideiglenesen alkalmazzák.

               (3)A megállapodás 26.2. cikkének (4) bekezdése értelmében a szolgáltatásokkal és beruházással foglalkozó bizottság döntéseket hozhat, ha erről a megállapodás úgy rendelkezik.

               (4)A megállapodás 8.44. cikkének (2) bekezdésével összhangban a szolgáltatásokkal és beruházással foglalkozó bizottság határozatot fogad el a Fórum és a Fellebbviteli Fórum tagjai, valamint a közvetítők magatartási kódexéről, amelyet a megállapodás Nyolcadik fejezetéből (Beruházás) eredő viták során kell alkalmazni.

               (5)Ezért a megállapodás hatékony végrehajtásának biztosítása érdekében helyénvaló meghatározni az Unió által a szolgáltatásokkal és beruházással foglalkozó bizottságban a magatartási kódexről szóló csatolt határozattervezet alapján képviselendő álláspontot,

               ELFOGADTA EZT A HATÁROZATOT:

               1. cikk

               Az Európai Unió által a szolgáltatásokkal és beruházással foglalkozó bizottságban a Fórum és a Fellebbviteli Fórum tagjaira, valamint a közvetítőkre vonatkozó magatartási kódex elfogadásával kapcsolatban képviselendő álláspont a szolgáltatásokkal és beruházással foglalkozó bizottság határozatának az e tanácsi határozathoz csatolt tervezetén alapul.

               2. cikk

               (1)A szolgáltatásokkal és beruházással foglalkozó bizottság határozatát a megállapodás valamennyi hiteles nyelvén el kell fogadni.

               (2)A szolgáltatásokkal és beruházással foglalkozó bizottság által elfogadott határozatot közzé kell tenni az Európai Unió Hivatalos Lapjában.

               Kelt Brüsszelben, -án/-én.

                     a Tanács részéről

                     az elnök

                     (1)

                        A CETA Vegyes Bizottság 001/2018 határozata (2018. szeptember 26.) a CETA Vegyes Bizottság eljárási szabályzatának és a szakbizottságok eljárási szabályzatának elfogadásáról (HL L 190., 2018.7.27., 13. o.), elérhető a Kereskedelmi Főigazgatóság honlapján:
                  http://trade.ec.europa.eu/doclib/docs/2019/february/tradoc_157677.pdf

                     (2)

                        Közös értelmező okmány a Kanada és az Európai Unió és tagállamai közötti átfogó gazdasági és kereskedelmi megállapodásról (CETA) (HL L 11., 2017.1.14., 3. o.).

                     (3)

                        A Tanács jegyzőkönyvében rögzítendő nyilatkozatok (HL L 11., 2017.1.14., 9. o.).

                     (4)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (5)

                        A megállapodás 30.11. cikke (Hiteles szövegek) értelmében a megállapodás két eredeti példányban, angol, bolgár, cseh, észt, dán, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven készült, amely szövegek mindegyike egyaránt hiteles.

                     (6)

                        A Tanács (EU) 2017/37 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) Európai Unió nevében történő aláírásáról (HL L 11., 2017.1.14., 1. o.).

                     (7)

                        A Tanács (EU) 2017/38 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) ideiglenes alkalmazásáról (HL L 11., 2017.1.14., 1080. o.).

    ---documentbreak---

               EURÓPAI BIZOTTSÁG
            Brüsszel, 2019.10.11.
            COM(2019) 459 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott, a szolgáltatásokkal és beruházással foglalkozó bizottságban a Fórum és a Fellebbviteli Fórum tagjaira, valamint a közvetítőkre vonatkozó magatartási kódex elfogadásával kapcsolatban képviselendő álláspontról

               CSATOLMÁNY

               TERVEZET

               A SZOLGÁLTATÁSOKKAL ÉS BERUHÁZÁSSAL FOGLALKOZÓ BIZOTTSÁG […/2019] HATÁROZATA

               (...)

               a Fórum és a Fellebbviteli Fórum tagjai, valamint a közvetítők magatartási kódexének elfogadásáról

               A CETA SZOLGÁLTATÁSOKKAL ÉS BERUHÁZÁSSAL FOGLALKOZÓ BIZOTTSÁGA,

               tekintettel az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (a továbbiakban: a megállapodás) 26.2. cikke (1) bekezdésének b) pontjára,

               mivel a megállapodás 8.44. cikkének (2) bekezdése értelmében a CETA szolgáltatásokkal és beruházással foglalkozó bizottsága a megállapodás Nyolcadik fejezetéből eredő viták esetén alkalmazandó magatartási kódexet fogad el, amely az alkalmazott szabályok helyébe léphet vagy kiegészítheti azokat,

               ELFOGADTA EZT A HATÁROZATOT:

               1. cikk

               Fogalommeghatározások

               E határozat alkalmazásában:

               a)érvényesek a megállapodás Első fejezete (Általános fogalommeghatározások és bevezető rendelkezések) 1.1. cikkében (Általánosan alkalmazandó fogalommeghatározások) foglalt fogalommeghatározások;

               b)a megállapodás Nyolcadik fejezetének (Beruházás) 8.1. cikkében (Fogalommeghatározások) foglalt fogalommeghatározások; továbbá a következő fogalommeghatározások:

               c)„asszisztens”: az ICSID titkársága által alkalmazott személytől eltérő olyan személy, aki – valamely tag megbízatásának keretében – segíti a tagot kutatásában vagy támogatja a tagot feladatai ellátásában;

               d)„jelölt”: olyan személy, aki jelentkezést nyújtott be, vagy más módon tudatában van annak, hogy tagként való kiválasztása mérlegelés tárgyát képezi;

               e)„közvetítő”: a megállapodás 8.20. cikke (Közvetítői eljárás) szerint közvetítést folytató személy; valamint

               f)„tag”: a megállapodás Nyolcadik fejezetének (Beruházás) F. szakasza (A beruházó és az állam közötti, beruházásokkal kapcsolatos viták rendezése) szerint létrehozott Fórum vagy Fellebbviteli Fórum tagja.

               2. cikk

               Az eljáró személyek felelőssége

               A jelöltek, tagok és korábbi tagok kerülnek minden szabálytalanságot és a szabálytalanság látszatát, valamint példamutató magatartási normákat követnek, hogy a vitarendezési mechanizmus integritása és pártatlansága ne sérüljön.

               3. cikk

               Tájékoztatási kötelezettségek

               (1)A jelöltek tájékoztatják a Feleket minden olyan régebbi vagy jelenlegi érdekeltségükről, kapcsolatukról vagy ügyről, amely valószínűleg hatással lehet függetlenségükre vagy pártatlanságukra, vagy amely közvetlen vagy közvetett összeférhetetlenségnek, illetve nem megfelelő viselkedésnek vagy elfogultságnak minősülhet, illetőleg észszerűen ezek látszatát keltheti. Ebből a célból a jelöltek megtesznek minden észszerűen elvárható erőfeszítést azért, hogy tudomást szerezzenek az ilyen érdekeltségekről, kapcsolatokról vagy ügyekről. A régebbi érdekeltségeket, kapcsolatokat vagy ügyeket a jelentkezés benyújtásától, illetve annak tudomásul vételétől számított legalább öt évre visszamenőleg kell bejelenteni, hogy az érintett tagként való kiválasztása mérlegelés tárgyát képezi.

               (2)A tagok kötelesek írásban tájékoztatni a Feleket és – amennyiben a kérdés egy jogvitához kapcsolódik – a vitában részt vevő feleket a jelen magatartási kódex tényleges vagy potenciális megsértésével kapcsolatos információkról.

               (3)A tagok mindenkor kötelesek minden észszerű erőfeszítést megtenni azért, hogy tudomást szerezzenek az e cikk (1) bekezdésében említett minden érdekeltségről, kapcsolatról vagy kérdésről. A tagok az ilyen érdekekről, kapcsolatokról vagy kérdésekről minden esetben tájékoztatják feladataik ellátása során a Feleket, és adott esetben a vitában részt vevő feleket.

               (4)Annak biztosítása érdekében, hogy a jelöltek és a tagok megadják a releváns információkat, a bejelentés egységesített, dokumentumok hozzáadását vagy csatolását lehetővé tevő formanyomtatványon, valamint a Felek által megállapított egyéb eljárásoknak megfelelően történik.

               4. cikk

               A tagok függetlensége, pártatlansága és egyéb kötelezettségei

               (1)E határozat 2. cikkében megállapított kötelezettségeken túlmenően a tagoknak függetlennek és pártatlannak kell lenniük, és ilyen látszatot is kell kelteniük, valamint kerülniük kell a közvetlen és közvetett összeférhetetlenséget.

               (2)A tagokat nem befolyásolhatja önérdek, külső nyomás, politikai megfontolások, társadalmi nyomás, valamely Féllel, vitában részt vevő vagy az eljárásban részt vevő valamely Féllel szembeni lojalitás, a kritikától való félelem, illetve pénzügyi, üzleti, szakmai, családi vagy társadalmi kapcsolatok vagy kötelezettségek.

               (3)A tagok sem közvetve, sem közvetlenül nem vállalnak semmilyen kötelezettséget, fogadnak el juttatást, lépnek kapcsolatba vagy szereznek olyan pénzügyi érdekeltséget, amely valószínűleg hatással lehet függetlenségükre vagy pártatlanságukra.

               (4)A tagok az eljárást illetően nem léphetnek ex parte kapcsolatba.

               (5)A tagok kötelesek a teljes eljárás folyamán alaposan és gyorsan, tisztességgel és szorgalommal teljesíteni feladataikat.

               (6)A tagoknak csak az eljárás folyamán felmerült, a határozathoz vagy ítélethez szükséges kérdéseket kell vizsgálniuk, és e feladatot harmadik személyre nem ruházhatják át.

               (7)A tagok kötelesek megtenni minden szükséges intézkedést annak biztosítására, hogy asszisztenseik tudatában vannak és értelemszerűen megfelelnek e határozat 2. cikkének (Az eljáró személyek felelőssége), 3. cikke (Nyilvánosságra hozatali kötelezettségek) (2) és (3) bekezdésének, 4. cikke (A tagok függetlensége, pártatlansága és egyéb kötelezettségei) (1)–(5) bekezdésének, 5. cikke (Korábbi tagok) (1) és (3) bekezdésének és 6. cikkének (Titoktartási kötelezettség).

               (8)A tagok megfelelő módon figyelembe veszik a megállapodás szerinti egyéb vitarendezési tevékenységeket, és különösen a Fellebbviteli Fórum által hozott határozatokat vagy ítéleteket.

               5. cikk

               A korábbi tagok kötelezettségei

               (1)A korábbi tagoknak el kell kerülniük minden olyan cselekményt, amely azt a látszatot keltheti, hogy kötelezettségeik ellátása során elfogultak voltak, vagy a Fórum vagy a Fellebbviteli Fórum határozatából vagy ítéletéből előnyük származott.

               (2)A tagok vállalják, hogy megbízatásuk lejártát követően három évig nem járnak el olyan fél képviselőjeként, aki a Fórum vagy a Fellebbviteli Fórum által tárgyalt beruházási jogvitában részes fél volt.

               (3)Azon lehetőség sérelme nélkül, hogy egy adott tanács eljárásának lezártáig továbbra is a szóban forgó tanács szolgálatában állhassanak, a tagok vállalják, hogy megbízatásuk lejártát követően nem vesznek részt a következőkben:

               a)semmilyen módon nem vesznek részt olyan beruházási vitákban, amelyek függőben voltak a Fórumon vagy a Fellebbviteli Fórumon megbízatási idejük lejárta előtt;

               b)semmilyen módon nem vesznek részt olyan beruházási vitákban, amelyek közvetlen és egyértelmű kapcsolatban álltak olyan jogvitákkal, köztük lezárt jogvitákkal, amelyekkel a korábbi tag a Fórum vagy a Fellebbviteli Fórum tagjaként foglalkozott.

               (4)Ha a Fórum vagy a Fellebbviteli Fórum elnökét arról tájékoztatják, vagy másképpen a tudomására jut, hogy a Fórum vagy a Fellebbviteli Fórum egy korábbi tagja állítólag az e cikk (1)–(3) bekezdése vagy e határozat bármely más része szerinti kötelezettségeivel össze nem egyeztethető módon járt el, az elnöknek meg kell vizsgálnia a kérdést, és biztosítania kell a korábbi tag számára a meghallgatás lehetőségét, majd az ellenőrzést követően tájékoztatnia kell erről a következőket:

               a)a szakmai szervezetet vagy más hasonló intézményt, amelynek tagja a korábbi tag;

               b)a Feleket;

               c)amennyiben konkrét vitáról van szó, a vitában részt vevő feleketvalamint

               d)bármely más releváns nemzetközi bíróság vagy törvényszék elnökét, a megfelelő intézkedések kezdeményezése céljából.

               A Fórum vagy a Fellebbviteli Fórum elnöke köteles nyilvánosságra hozni az arra vonatkozó határozatát, hogy az a)–d) pont szerinti intézkedést tesz, valamint határozatának indokait is.

               6. cikk

               Titoktartási kötelezettség

               (1)A tagok és korábbi tagok soha nem fedhetnek fel vagy használhatnak fel semmilyen, az eljárással kapcsolatos, vagy eljárás során szerzett nem nyilvános információt, kivéve, ha az az érintett eljárás céljaiból történik, és semmilyen esetben sem fedhetnek fel vagy használhatnak fel ilyen információt arra, hogy saját maguk előnyhöz jussanak vagy másokat előnyhöz juttassanak, vagy mások érdekeit hátrányosan befolyásolják.

               (2)A tagok a megállapodás 8.36. cikke (Az eljárások átláthatósága) átláthatósági rendelkezéseinek megfelelő közzétételt megelőzően nem hozhatják nyilvánosságra a végzést, határozatot vagy ítéletet, vagy ezek részeit.

               (3)A tagok vagy korábbi tagok semmikor sem hozhatják nyilvánosságra a Fórum vagy a Fellebbviteli Fórum tanácskozásain elhangzott információkat vagy bármely tag bármilyen véleményét, kivéve végzés, határozat vagy ítélet formájában.

               7. cikk

               Költségek

               A tagok nyilvántartást vezetnek és kimutatást készítenek az eljárásra fordított időről és felmerült költségekről, valamint az asszisztensük által ráfordított időről és költségekről.

               8. cikk

               Szankciók

               (1)Az egyértelműség érdekében e magatartási kódex rendelkezéseit a megállapodás 8.30. cikkének (1) bekezdésében foglalt kötelezettségekkel és a 8.30. cikkének (2) és (3) bekezdésében foglalt eljárásokkal együtt kell alkalmazni, továbbá e magatartási kódex megsértése esetén a megállapodás 8.30. cikkének (4) bekezdése alkalmazandó.

               (2)Az egyértelműség érdekében a CETA Vegyes Bizottság lehetőséget biztosít a tagok számára, hogy a megállapodás 8.30. cikkének (4) bekezdése szerinti bármely határozat kiadása előtt meghallgassák őket.

               9. cikk

               Közvetítők

               (1)Az e határozatban a jelöltekre vonatkozóan meghatározott szabályok értelemszerűen alkalmazandók azokra a személyekre, akik tudatában vannak annak, hogy közvetítőként való kinevezésük mérlegelés tárgyát képezi.

               (2)Az e határozatban a tagokra vonatkozóan meghatározott szabályok értelemszerűen alkalmazandók a közvetítőkre attól a naptól kezdve, amikor közvetítőnek nevezik ki, addig a napig, amelyen:

               a)a vitában részt vevő felek kölcsönösen elfogadott megoldást fogadnak el;

               b)a közvetítő írásban nyilatkozik arról, hogy lemond közvetítőként vállalt feladatai ellátásáról; illetve

               c)a vitában részt vevő egyik vagy mindkét fél levélben értesíti a közvetítőt és a vitában részt vevő másik felet a közvetítő személyének felfüggesztéséről vagy a közvetítői eljárást lezárásáról, amelyik időpont a korábbi.

               (3)Az e határozatban a korábbi tagok részére meghatározott szabályokat értelemszerűen alkalmazni kell a korábbi közvetítőkre is.

               10. cikk

               Tanácsadó bizottságok

               (1)A Fórum elnökét és a Fellebbviteli Fórum elnökét tanácsadó bizottság segíti, amely segít biztosítani e magatartási kódex és a megállapodás 8.30. cikkének (Etikai rendelkezések) megfelelő alkalmazását, valamint ilyen rendelkezés esetén bármely más feladat elvégzését.

               (2)A tanácsadó bizottság az alelnökből, valamint a Fórum és a Fellebbviteli Fórum két legidősebb tagjából áll.

               11. cikk

               Hatálybalépés

               E határozatot a megállapodás Nyolcadik fejezetének (Beruházás) F. szakasza (A beruházó és az állam közötti, beruházásokkal kapcsolatos viták rendezése) hatálybalépésének napján közzé kell tenni és hatályba kell léptetni, figyelemmel a szükséges belső követelmények és eljárások befejezését igazoló írásbeli értesítések Felek közötti, diplomáciai úton lebonyolított cseréjére.

               Kelt ...-ban/-ben, ...-án/-én.


               EURÓPAI BIZOTTSÁG
            Brüsszel, 2019.10.11.
            COM(2019) 458 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott CETA Vegyes Bizottságban a CETA 8.31. cikkének (3) bekezdésével és 8.44. cikke (3) bekezdésének a) pontjával összhangban az értelmezéseknek a CETA eljárási szabályzatának mellékleteként történő elfogadására vonatkozó eljárásról szóló határozat elfogadásával kapcsolatban képviselendő álláspontról

               CSATOLMÁNY

               TERVEZET

               A CETA VEGYES BIZOTTSÁG […/2019] HATÁROZATA

               (...)

               a CETA 8.31. cikkének (3) bekezdésével és 8.44. cikke (3) bekezdésének a) pontjával összhangban az értelmezéseknek a CETA eljárási szabályzat mellékleteként történő elfogadására vonatkozó eljárás elfogadásáról

               A CETA VEGYES BIZOTTSÁG,

               tekintettel az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (a továbbiakban: megállapodás) 26.1. cikkére, és különösen annak 26.1. cikke (4) bekezdésének d) pontjára és 26.2. cikkének (4) bekezdésére,

               mivel:

               (1)A megállapodás 26.1. cikke (4) bekezdésének d) pontja értelmében a CETA Vegyes Bizottság elfogadja saját eljárási szabályzatát.

               (2)A megállapodás 26.2. cikke (1) bekezdésének b) pontja értelmében a szolgáltatásokkal és beruházásokkal foglalkozó bizottság a megállapodás által létrehozott szakbizottságok egyike.

               (3)A megállapodás 26.2. cikkének (4) bekezdése értelmében a szakbizottságok eljárási szabályzatukat saját hatáskörükben állapítják meg és módosítják.

               (4)A CETA Vegyes Bizottság eljárási szabályzata 14. szabályának 4. pontja (a CETA Vegyes Bizottság 2018. szeptember 26-i 001/2018 határozata) előírja, hogy amennyiben az egyes szakbizottságok a megállapodás 26.2. cikkének (4) bekezdése szerint nem határoznak másképpen, az eljárási szabályzat értelemszerűen alkalmazandó a szakbizottságokra és a megállapodás alapján létrehozott más szervekre is.

               (5)A megállapodás 8.9. cikkének (1) bekezdésével összhangban a Felek megerősítik azon jogukat, hogy területükön belül közérdekű szabályozási intézkedéseket hozzanak olyan jogszerű szakpolitikai célkitűzések megvalósítása érdekében, mint például a közegészség, a biztonság, a környezet – amely magában foglalja az éghajlatváltozást és a biológiai sokféleséget –, a közerkölcs védelme, a szociális vagy fogyasztóvédelem, illetve a kulturális sokféleség előmozdítása és védelme.

               (6)A megállapodás közös értelmező okmánya 6. pontjának e) alpontjában foglaltaknak megfelelően annak érdekében, hogy a megállapodás Nyolcadik fejezetének (Beruházás) F. szakasza (A beruházó és az állam közötti, beruházásokkal kapcsolatos viták rendezése) szerint létrehozott Fórumok minden esetben tiszteletben tartsák a Feleknek a megállapodásban rögzített szándékát, a megállapodás olyan rendelkezéseket tartalmaz, amelyek lehetővé teszik a Felek számára jogi kötőerővel bíró értelmezések közzétételét, továbbá a Felek megerősítik, hogy Kanada, valamint az Európai Unió és tagállamai elkötelezettek az iránt, hogy e rendelkezéseket a megállapodás Fórumok általi esetleges téves értelmezésének megelőzése és helyesbítése érdekében alkalmazzák.

               (7)A megállapodás 8.31. cikkének (3) bekezdésével és 8.44. cikke (3) bekezdésének a) pontjával összhangban, amennyiben az értelmezés tekintetében komoly, beruházást esetlegesen érintő aggályok merülnek fel, a szolgáltatásokkal és beruházással foglalkozó bizottság – a Felek egyetértésével és a kapcsolódó belső követelményeik és eljárásaik lefolytatását követően – javasolhatja a CETA Vegyes Bizottságnak a megállapodás értelmezéseinek elfogadását; a CETA Vegyes Bizottság által elfogadott értelmezés kötelező érvényű a megállapodás Nyolcadik fejezetének (Beruházás) F. szakasza (A beruházó és az állam közötti, beruházásokkal kapcsolatos viták rendezése) alapján létrehozott Fórumokra nézve; a CETA Vegyes Bizottság továbbá dönthet úgy, hogy egy adott értelmezés egy meghatározott időponttól kezdve kötelező,

               A KÖVETKEZŐKÉPPEN HATÁROZOTT:

               1. cikk

               (1)A Tanács az e határozat mellékletében foglaltaknak megfelelően a CETA Vegyes Bizottsága eljárási szabályzatának mellékleteként elfogadja az értelmezéseknek a megállapodás 8.31. cikkének (3) bekezdésével és 8.44. cikke (3) bekezdésének a) pontjával összhangban történő elfogadására irányuló eljárást.

               (2)A melléklet a CETA Vegyes Bizottság eljárási szabályzatának szerves részét képezi (a CETA Vegyes Bizottság 2018.9.26-i 001/2018 határozata).

               2. cikk

               A melléklet e határozat elválaszthatatlan részét képezi.

               3. cikk

               E határozatot a megállapodás Nyolcadik fejezetének (Beruházás) F. szakasza (A beruházó és az állam közötti, beruházásokkal kapcsolatos viták rendezése) hatálybalépésének napján közzé kell tenni és hatályba kell léptetni, figyelemmel a szükséges belső követelmények és eljárások befejezését igazoló írásbeli értesítések Felek közötti, diplomáciai úton lebonyolított cseréjére.

               Kelt …-ban/-ben, ...-án/-én.

               a CETA Vegyes Bizottság részéről

               a társelnökök

               MELLÉKLET

               MELLÉKLET A CETA VEGYES BIZOTTSÁG ELJÁRÁSI SZABÁLYZATÁHOZ

               1.Amennyiben az egyik Félnek a megállapodás értelmezése tekintetében komoly, beruházást esetlegesen érintő aggályai merülnek fel, ideértve azt is, ha komoly aggályai vannak egy olyan konkrét intézkedés kapcsán, amelyre vonatkozóan a másik Fél beruházója a megállapodás 8.19. cikke (Egyeztetés) szerint egyeztetésre irányuló kérelmet nyújtott be és azt állítja, hogy ezen intézkedés a megállapodás Nyolcadik fejezetéből (Beruházás) eredő kötelezettséget sért:

               a)a Fél az ügyet írásban a szolgáltatásokkal és beruházással foglalkozó bizottsághoz utalhatja;

               b)az a) pont szerinti ügytovábbítás esetén a Felek haladéktalanul egyeztetnek a szolgáltatásokkal és beruházással foglalkozó bizottsággal; valamint

               c)a szolgáltatásokkal és beruházással foglalkozó bizottság a lehető leghamarabb határozatot hoz az ügyben.

               2.Valamennyi Fél kellő figyelmet fordít a másik Fél által a megállapodás 8.31. cikkének (3) bekezdésével kapcsolatban tett észrevételekre, és mindent megtesz annak érdekében, hogy az ügyet kellő időben és kölcsönösen kielégítő módon rendezze.

               3.A Felek egyetértésével és a kapcsolódó belső követelményeik és eljárásaik lefolytatását követően a szolgáltatásokkal és beruházással foglalkozó bizottság ajánlásokat tehet a CETA Vegyes Bizottságnak a megállapodás Nyolcadik fejezetének (Beruházás) vonatkozó rendelkezése(i) tekintetében alkalmazandó értelmezések elfogadására. Ezen értelmezések többek között arra a kérdésre is kitérhetnek, hogy egy bizonyos típusú intézkedést a megállapodás Nyolcadik fejezetével (Beruházás) összeegyeztethetőnek kell-e tekinteni, és ha igen, milyen feltételek mellett.

               4.Ha a szolgáltatásokkal és beruházásokkal foglalkozó bizottság úgy határoz, hogy javasolni fogja a CETA Vegyes Bizottságnak egy értelmezés elfogadását, a Vegyes Bizottság a lehető leghamarabb határozatot fogad el a kérdéssel kapcsolatban.

               5.A CETA Vegyes Bizottság által elfogadott értelmezés kötelező érvényű a megállapodás Nyolcadik fejezetének (Beruházás) F. szakasza (A beruházó és az állam közötti, beruházásokkal kapcsolatos viták rendezése) alapján létrehozott Fórumra és Fellebbviteli Fórumra nézve. A CETA Vegyes Bizottság dönthet úgy, hogy egy adott értelmezés egy meghatározott időponttól kezdve kötelező.

               6.A CETA Vegyes Bizottság által elfogadott értelmezéseket haladéktalanul nyilvánosságra kell hozni és meg kell küldeni a Felek, valamint a Fórum és a Fellebbviteli Fórum elnöke részére, akik gondoskodnak arról, hogy az értelmezésről tájékoztatják az e megállapodás Nyolcadik fejezetének (Beruházás) F. szakasza (A beruházó és az állam közötti, beruházásokkal kapcsolatos viták rendezése) alapján létrehozott Fórumot és Fellebbviteli Fórumot.

    ---documentbreak---

               EURÓPAI BIZOTTSÁG
            Brüsszel, 2019.10.11.
            COM(2019) 458 final
            2019/0218(NLE)
            Javaslat
            A TANÁCS HATÁROZATA
            az Európai Unió által az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott CETA Vegyes Bizottságban a CETA 8.31. cikkének (3) bekezdésével és 8.44. cikke (3) bekezdésének a) pontjával összhangban az értelmezéseknek a CETA eljárási szabályzatának mellékleteként történő elfogadására vonatkozó eljárásról szóló határozat elfogadásával kapcsolatban képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott CETA Vegyes Bizottságban a CETA 8.31. cikkének (3) bekezdésével és 8.44. cikke (3) bekezdésének a) pontjával összhangban az értelmezéseknek a CETA eljárási szabályzatának mellékleteként történő elfogadására vonatkozó eljárásról szóló határozat tervezett elfogadásával kapcsolatban képviselendő álláspont meghatározásáról szóló határozat.

               2.A JAVASLAT HÁTTERE

               2.1.Az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA)

               Az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) (a továbbiakban: a megállapodás) célja a kereskedelem és a beruházások liberalizálása és elősegítése, valamint az Európai Unió és Kanada (a továbbiakban: Felek) közötti szorosabb gazdasági kapcsolat előmozdítása. A Felek a megállapodást 2016. október 30-án írták alá és 2017. szeptember 21-e óta ideiglenesen alkalmazzák.

               2.2.A CETA Vegyes Bizottság

               A CETA Vegyes Bizottság a megállapodás 26.1. cikke alapján jött létre, amely előírja, hogy a CETA Vegyes Bizottság az Európai Unió és Kanada képviselőiből álljon, társelnöke Kanada külkereskedelmi minisztere és az Európai Bizottság kereskedelemért felelős tagja, vagy a megfelelő meghatalmazottaik. A CETA Vegyes Bizottság évente egyszer, illetve bármelyik Fél kérésére összeül, és dönt az ülésezési rendjéről, valamint meghatározza napirendjét. A CETA Vegyes Bizottság felel a Felek közötti kereskedelmet és beruházásokat érintő valamennyi kérdésért, továbbá e megállapodás végrehajtásáért és alkalmazásáért. A Felek az e megállapodás végrehajtásával és értelmezésével kapcsolatos kérdéseket vagy a Felek közötti kereskedelemmel és beruházással kapcsolatos más kérdéseket utalhatják a CETA Vegyes Bizottság elé.

               A megállapodás 26.3. cikkével összhangban a CETA Vegyes Bizottság hatáskörrel rendelkezik arra, hogy konszenzussal döntést hozzon valamennyi olyan ügyben, amelyet a megállapodás a hatáskörébe utal. A CETA Vegyes Bizottság által hozott döntések – a szükséges belső követelményekre és eljárások lefolytatásának feltételével – a Felekre nézve kötelezőek, azokat a Felek kötelesek végrehajtani.

               A megállapodás 26.2. cikkének (4) bekezdésével összhangban a szakbizottságok, köztük a szolgáltatásokkal és beruházással foglalkozó bizottság, javaslatot tehetnek a CETA Vegyes Bizottság által elfogadandó határozattervezetekre.

               A CETA Vegyes Bizottság és a szakbizottságok eljárási szabályzata
                  1
                10. szabályának (2) bekezdésével összhangban az ülések közötti időszakban a CETA Vegyes Bizottság a megállapodás Feleinek erre vonatkozó konszenzusa esetén írásbeli eljárás útján határozatokat, illetve ajánlásokat fogadhat el. E célból a társelnökök írásban eljuttatják a javaslat szövegét a 7. szabálynak megfelelően a CETA Vegyes Bizottság tagjaihoz egy olyan határidő megjelölésével, amelyen belül a tagok közlik a javaslattal kapcsolatos esetleges aggályaikat, illetve módosító indítványaikat. Az elfogadott javaslatokat a határidő lejártát követően a 7. szabály szerint köröztetik, és felveszik őket a következő ülés jegyzőkönyvébe.

               2.3.A CETA Vegyes Bizottság tervezett jogi aktusa

               A CETA Vegyes Bizottság határozatot tervez elfogadni a CETA 8.31. cikkének (3) bekezdésével és 8.44. cikke (3) bekezdésének a) pontjával összhangban az értelmezéseknek a CETA eljárási szabályzatának mellékleteként történő elfogadására vonatkozó eljárásról (a továbbiakban: a tervezett jogi aktus).

               A tervezett jogi aktus célja, hogy tisztázza a CETA Vegyes Bizottság által a megállapodás beruházási rendelkezéseire vonatkozó értelmezések elfogadására irányuló eljárást.

               A tervezett jogi aktus kötelező lesz a Felekre nézve. A megállapodás 26.3. cikkének (2) bekezdése szerint: „A CETA Vegyes Bizottság által hozott döntések – a szükséges belső követelményekre és eljárások lefolytatásának feltételével – a Felekre nézve kötelezőek, azokat a Felek kötelesek végrehajtani.”

               3.Az Unió által képviselendő álláspont

               A megállapodás közös értelmező okmánya 6. pontjának f) alpontjában foglaltaknak megfelelően az Európai Unió, annak tagállamai és Kanada megállapodtak arról, hogy haladéktalanul megkezdik az úgynevezett „beruházási igazságszolgáltatási rendszernek”
                  2
               , vagyis a megállapodás beruházási viták rendezésére vonatkozó rendelkezéseinek végrehajtására irányuló további munkát.

               A megállapodás 8.31. cikkének (3) bekezdésével és 8.44. cikke (3) bekezdésének a) pontjával összhangban, amennyiben az értelmezés tekintetében komoly, beruházást esetlegesen érintő aggályok merülnek fel, a szolgáltatásokkal és beruházással foglalkozó bizottság – a Felek egyetértésével és a kapcsolódó belső követelményeik és eljárásaik lefolytatását követően – javasolhatja a CETA Vegyes Bizottságnak a megállapodás értelmezéseinek elfogadását. A CETA Vegyes Bizottság által elfogadott értelmezés kötelező érvényű a megállapodás Nyolcadik fejezetének (Beruházás) F. szakasza (A beruházó és az állam közötti, beruházásokkal kapcsolatos viták rendezése) alapján létrehozott igazságszolgáltatási fórumokra (Fórum) nézve. A CETA Vegyes Bizottság dönthet úgy, hogy egy adott értelmezés egy meghatározott időponttól kezdve kötelező.

               A megállapodásról szóló közös értelmező okmány 6. pontjának e) alpontja előírja: „Annak érdekében, hogy a bíróságok minden esetben tiszteletben tartsák a feleknek a megállapodásban rögzített szándékát, a CETA olyan rendelkezéseket tartalmaz, amelyek lehetővé teszik jogi kötőerővel bíró értelmezések közzétételét. Kanada, valamint az Európai Unió és tagállamai elkötelezettek amellett, hogy e rendelkezéseket úgy alkalmazzák, hogy azzal elkerüljék vagy orvosolni tudják a CETA-nak a bíróságok általi esetleges téves értelmezését.”

               Helyénvaló ezért tisztázni a CETA Vegyes Bizottság által a megállapodás beruházási rendelkezéseire vonatkozó értelmezések elfogadására irányuló eljárást.

               A megállapodás 26.1. cikke (4) bekezdésének d) pontja értelmében a CETA Vegyes Bizottság a 2018. szeptember 26-i 001/2018 CETA vegyes bizottsági határozattal elfogadta eljárási szabályzatát. A 14. szabály 4. pontjával összhangban a CETA Vegyes Bizottság eljárási szabályzata alkalmazandó értelemszerűen a szakbizottságokra, köztük a szolgáltatásokkal és beruházással foglalkozó bizottságra, és a megállapodás alapján létrehozott más szervekre is, amennyiben az egyes szakbizottságok a megállapodás 26.2. cikkének (4) bekezdése szerint nem határoznak másképpen.

               Helyénvaló, hogy a CETA Vegyes Bizottság eljárási szabályzatának mellékleteként elfogadja a tervezett jogi aktust.

               A tervezett jogi aktus konkrét szabályokat tartalmaz azon eljárási lépésekről, amelyek szükségesek a megállapodás értelmezéseinek a CETA Vegyes Bizottság általi elfogadásához.

               E javaslat illeszkedik a CETA beruházási vitákkal foglalkozó bírósági rendszerének végrehajtásával kapcsolatos egyéb kezdeményezésekhez. A Bizottság 2018 júniusa óta a Tanács szolgáltatásokkal és beruházással foglalkozó kereskedelempolitikai bizottságának keretében a tagállamokkal, valamint Kanadával együttműködve négy határozattervezetből álló csomagot dolgozott ki a következők tekintetében:

               –a megállapodás 8.28. cikkének (7) bekezdésével összhangban a Fellebbviteli Fórum működésével kapcsolatos adminisztratív és szervezési kérdésekre vonatkozó szabályok;

               –a Fórum és a Fellebbviteli Fórum tagjai, valamint a közvetítők által alkalmazandó magatartási kódex a megállapodás 8.44. cikkének (2) bekezdésével összhangban;

               –a vitában részt vevő felek általi felhasználásra szánt, közvetítésre vonatkozó szabályok a megállapodás 8.44. cikke (3) bekezdésének c) pontjával összhangban; valamint

               –az értelmezések elfogadására irányuló eljárásra vonatkozó szabályok a megállapodás 8.31. cikkének (3) bekezdésével és 8.44. cikke (3) bekezdésének a) pontjával összhangban.

               Folytatódik a beruházási vitákkal foglalkozó igazságszolgáltatási rendszer végrehajtásának egyéb területein végzett munka. A megállapodás közös értelmező okmánya 6. pontjának f) alpontjában foglaltaknak megfelelően: „A felek közös célja az, hogy a munkát sikerüljön még a CETA hatálybalépése előtt befejezni.”.

               Ezért a megállapodás hatékony végrehajtásának biztosítása érdekében helyénvaló meghatározni a tervezett jogi aktussal kapcsolatban az Unió által a CETA Vegyes Bizottságban képviselendő álláspontot.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül magában foglalja azokat az eszközöket is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által elfogadott szabályozás tartalmát”
                  3
               .

               4.1.2.A jelen esetre történő alkalmazás

               A CETA Vegyes Bizottságot megállapodás, nevezetesen az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) (a továbbiakban: a megállapodás) hozta létre.

               A CETA Vegyes Bizottság által elfogadandó jogi aktus joghatással bíró jogi aktus. A megállapodás 26.3. cikke (2) bekezdésének megfelelően a tervezett jogi aktus a nemzetközi jog szerint kötelező érvényű lesz a Felekre nézve.

               A tervezett jogi aktus nem egészíti ki és nem módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a közös kereskedelempolitikával kapcsolatos.

               A javasolt határozat jogalapja ezért az EUMSZ 207. cikkének (3) bekezdése és (4) bekezdésének első albekezdése.

               4.3.Következtetés

               A javasolt határozat jogalapja az EUMSZ 207. cikkének (3) bekezdése és 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus hiteles nyelvei és kihirdetése

               Mivel a CETA Vegyes Bizottság jogi aktusa a beruházók és az államok közötti beruházásokkal kapcsolatos viták rendezése tekintetében hajtja majd végre a megállapodást, helyénvaló azt a megállapodás
                  4
                valamennyi hiteles nyelvén elfogadni és azt az Európai Unió Hivatalos Lapjában kihirdetni.

               2019/0218 (NLE)

               Javaslat

               A TANÁCS HATÁROZATA

               az Európai Unió által az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) által létrehozott CETA Vegyes Bizottságban a CETA 8.31. cikkének (3) bekezdésével és 8.44. cikke (3) bekezdésének a) pontjával összhangban az értelmezéseknek a CETA eljárási szabályzatának mellékleteként történő elfogadására vonatkozó eljárásról szóló határozat elfogadásával kapcsolatban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (3) bekezdésére, valamint 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az (EU) 2017/37 tanácsi határozat
                  5
                rendelkezik az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) (a továbbiakban: a megállapodás) Európai Unió nevében történő aláírásáról. A megállapodást 2016. október 30-án aláírták.

               (2)Az (EU) 2017/38 tanácsi határozat
                  6
                rendelkezik a megállapodás egyes részeinek ideiglenes alkalmazásáról, ideértve a CETA Vegyes Bizottság és a szolgáltatásokkal és beruházással foglalkozó bizottság létrehozását is. A megállapodást 2017. szeptember 21. óta ideiglenesen alkalmazzák.

               (3)A megállapodás 26.3. cikke (1) bekezdésének értelmében a CETA Vegyes Bizottság e megállapodás célkitűzéseinek elérése érdekében hatáskörrel rendelkezik arra, hogy döntéseket hozzon valamennyi olyan ügyben, amelyet e megállapodás a hatáskörébe utal.

               (4)A megállapodás 26.3. cikke (2) bekezdésének értelmében a CETA Vegyes Bizottság által hozott döntések – a szükséges belső követelményekre és eljárások lefolytatásának feltételével – a Felekre nézve kötelezőek, azokat a Felek kötelesek végrehajtani.

               (5)A megállapodás 26.1. cikke (4) bekezdésének d) pontja értelmében a CETA Vegyes Bizottság elfogadja saját eljárási szabályzatát.

               (6)A megállapodás 26.2. cikke (1) bekezdésének b) pontja értelmében a szolgáltatásokkal és beruházásokkal foglalkozó bizottság a megállapodás által létrehozott szakbizottságok egyike.

               (7)A megállapodás 26.2. cikkének (4) bekezdése szerint a szakbizottságok eljárási szabályzatukat saját hatáskörükben állapítják meg és módosítják.

               (8)A CETA Vegyes Bizottság eljárási szabályzata 14. szabályának 4. pontja (a CETA Vegyes Bizottság 2018. szeptember 26-i 001/2018 határozata) előírja, hogy amennyiben az egyes szakbizottságok a megállapodás 26.2. cikkének (4) bekezdése szerint nem határoznak másképpen, az eljárási szabályzat értelemszerűen alkalmazandó a szakbizottságokra és a megállapodás alapján létrehozott más szervekre is.

               (9)A megállapodás 8.31. cikkének (3) bekezdésével és 8.44. cikke (3) bekezdésének a) pontjával összhangban, amennyiben az értelmezés tekintetében komoly, beruházást esetlegesen érintő aggályok merülnek fel, a szolgáltatásokkal és beruházással foglalkozó bizottság – a Felek egyetértésével és a kapcsolódó belső követelményeik és eljárásaik lefolytatását követően – javasolhatja a CETA Vegyes Bizottságnak a megállapodás értelmezéseinek elfogadását. A CETA Vegyes Bizottság által elfogadott értelmezés kötelező érvényű a megállapodás Nyolcadik fejezetének (Beruházás) F. szakasza (A beruházó és az állam közötti, beruházásokkal kapcsolatos viták rendezése) alapján létrehozott igazságszolgáltatási fórumokra nézve. A CETA Vegyes Bizottság dönthet úgy, hogy egy adott értelmezés egy meghatározott időponttól kezdve kötelező.

               (10)Ezért helyénvaló meghatározni az Unió által a CETA Vegyes Bizottságban a CETA Vegyes Bizottság csatolt határozattervezete alapján képviselendő álláspontot a megállapodás hatékony végrehajtásának biztosítása érdekében,

               ELFOGADTA EZT A HATÁROZATOT:

               1. cikk

               Az Európai Unió által a CETA Vegyes Bizottságban a CETA 8.31. cikke (3) bekezdésével és 8.44. cikke (3) bekezdésének a) pontjával összhangban az értelmezéseknek a CETA eljárási szabályzatának mellékleteként történő elfogadására vonatkozó eljárásról szóló határozat elfogadásával kapcsolatban képviselendő álláspont a CETA Vegyes Bizottság határozatának az e tanácsi határozathoz csatolt tervezetén alapul.

               2. cikk

               (1)A CETA Vegyes Bizottság határozatát a megállapodás valamennyi hiteles nyelvén el kell fogadni.

               (2)A CETA Vegyes Bizottság által elfogadott határozatot közzé kell tenni az Európai Unió Hivatalos Lapjában.

               Kelt Brüsszelben, -án/-én.

                     a Tanács részéről

                     az elnök

                     (1)

                        A CETA Vegyes Bizottság 001/2018 határozata (2018. szeptember 26.) a CETA Vegyes Bizottság eljárási szabályzatának és a szakbizottságok eljárási szabályzatának elfogadásáról (HL L 190., 2018.7.27., 13. o.), elérhető a Kereskedelmi Főigazgatóság honlapján:
                  http://trade.ec.europa.eu/doclib/docs/2019/february/tradoc_157677.pdf

                     (2)

                        Közös értelmező okmány a Kanada és az Európai Unió és tagállamai közötti átfogó gazdasági és kereskedelmi megállapodásról (CETA) (HL L 11., 2017.1.14., 3. o.).

                     (3)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (4)

                        A megállapodás 30.11. cikke (Hiteles szövegek) értelmében a megállapodás két eredeti példányban, angol, bolgár, cseh, észt, dán, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven készült, amely szövegek mindegyike egyaránt hiteles.

                     (5)

                        A Tanács (EU) 2017/37 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) Európai Unió nevében történő aláírásáról (HL L 11., 2017.1.14., 1. o.).

                     (6)

                        A Tanács (EU) 2017/38 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) ideiglenes alkalmazásáról (HL L 11., 2017.1.14., 1080. o.).


               EURÓPAI BIZOTTSÁG
            Brüsszel, 2019.10.30.
            COM(2019) 563 final
            2019/0245(NLE)
            Javaslat
            A TANÁCS HATÁROZATA
            az Európai Unió által a Kereskedelmi Világszervezet Általános Tanácsában képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által a Kereskedelmi Világszervezet (a továbbiakban: WTO) Általános Tanácsában a mezőgazdasági megállapodás 2. cikkében meghatározott mezőgazdasági termékekre vonatkozó vámkontingens-igazgatási rendelkezésekről szóló egyetértési megállapodás felülvizsgálatáról szóló határozat tervezett elfogadásával kapcsolatban képviselendő álláspont meghatározásáról szóló határozat.

               2.A javaslat háttere

               2.1.A Kereskedelmi Világszervezetet létrehozó Marrákesi Egyezmény

               A javasolt tanácsi határozat célja az Európai Bizottság felhatalmazása arra, hogy az Unió nevében támogassa a Kereskedelmi Világszervezet (WTO) Általános Tanácsában meghozandó határozatot. A Kereskedelmi Világszervezetet a Marrákesi Egyezmény (a továbbiakban: WTO-egyezmény) hozta létre, amely 1995. január 1-jén lépett hatályba.

               Az Európai Unió részes fele e megállapodásnak.

               2.2.A Kereskedelmi Világszervezet miniszteri konferenciája és Általános Tanácsa

               A WTO-egyezmény IV. cikkének (1) bekezdése értelmében a miniszteri konferencia jogosult bármely multilaterális kereskedelmi megállapodás hatálya alá tartozó valamennyi ügyben döntést hozni.

               Ugyanakkor a WTO-egyezmény IV. cikkének (2) bekezdése értelmében a miniszteri konferencia ülései közötti időszakokban annak funkcióit az Általános Tanács gyakorolja.

               A IX. cikk (1) bekezdése értelmében a WTO testületei igyekeznek konszenzussal meghozni döntéseiket.

               2.3.A WTO Általános Tanácsának tervezett jogi aktusa

               2013 decemberében a WTO miniszteri konferenciájának 9. ülésén a (kereskedelmi) miniszterek elfogadtak egy határozatot a mezőgazdasági megállapodás 2. cikkében meghatározott mezőgazdasági termékekre vonatkozó vámkontingens-igazgatási rendelkezésekről szóló egyetértési megállapodásról (WT/MIN(13)/39) (a továbbiakban: vámkontingens-megállapodás).

               A vámkontingens-megállapodás célja a mezőgazdasági termékekre vonatkozó vámkontingensek igazgatásának egyszerűsítése. A vámkontingens-megállapodás 13. pontja kilátásba helyezi a megállapodásnak – az addigi működéssel kapcsolatos tapasztalatok figyelembevételével történő – felülvizsgálatát. A felülvizsgálatot eszerint legkésőbb a vámkontingens-megállapodás elfogadásától számított négy éven belül meg kell kezdeni. A Mezőgazdasági Bizottság 2018-ban elvégezte a felülvizsgálati eljárást. 2019 elején a Mezőgazdasági Bizottság titkársága közzétette a WTO Általános Tanácsának megküldendő jelentés tervezetét, amelyben beszámolt az addigi fejleményekről.

               Mivel a WTO tagjai még nem jutottak egyetértésre a vámkontingens-megállapodást érintő lényegi változtatásokról, a Mezőgazdasági Bizottság azt ajánlja az Általános Tanácsnak, hogy 2021 végéig hosszabbítsa meg a felülvizsgálati időszakot, és fokozza a vámkontingensek igazgatásának átláthatóságát (lásd a jelentés 2. mellékletét).

               Ezeket (a jelentés 2. mellékletében szereplő) ajánlásokat helyénvaló 2019 decemberében benyújtani az Általános Tanácsnak. Az Általános Tanácsnak a vámkontingens-megállapodás felülvizsgálatáról szóló határozat formájában célszerű elfogadnia az ajánlásokat.

               3.Az Unió által képviselendő álláspont

               E javaslat célja felhatalmazást adni az Uniónak arra, hogy hozzájáruljon a vámkontingens-megállapodás felülvizsgálatáról szóló határozatnak a WTO Általános Tanácsa 2019. decemberi ülésén történő elfogadásához.

               Az Unió szempontjából alapvető fontosságú a felülvizsgálati időszak 2021 végéig történő meghosszabbítása, mivel lehetővé teszi a jelenlegi vámkontingens-megállapodás fenntartását, és lehetőséget nyújt a WTO tagjai számára további megbeszélésekre annak felülvizsgálatáról.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat.”

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által […] elfogadott szabályozás tartalmát”
                  1
               .

               4.1.2.A jelen esetre történő alkalmazás

               A WTO Általános Tanácsát megállapodás, nevezetesen a WTO-egyezmény hozta létre.

               Az Általános Tanács által elfogadandó jogi aktus joghatással bíró jogi aktus. A WTO-egyezmény II. cikke (2) bekezdésének és IX. cikke (3) bekezdésének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi kereteit.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik csak járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt anyagi jogalapra kell alapítani.

               4.2.2.A jelen esetre történő alkalmazás

                  A tervezett jogi aktus elsődleges célkitűzése és tartalma a közös kereskedelempolitikával kapcsolatos.

                  Ezért a javasolt határozat anyagi jogalapja az EUMSZ 207. cikke.

               4.3.Következtetés

               A javasolt határozat jogalapja az EUMSZ 207. cikke (4) bekezdésének első albekezdése, összefüggésben 218. cikkének (9) bekezdésével.

               5.A tervezett jogi aktus kihirdetése

               Mivel a WTO Általános Tanácsának jogi aktusa ki fogja egészíteni a WTO-egyezmény rendelkezéseit azáltal, hogy kiterjeszti a vámkontingens-megállapodás alkalmazását és szabályokat hoz a vámkontingensek jobb felhasználására vonatkozóan, elfogadását követően helyénvaló kihirdetni az Európai Unió Hivatalos Lapjában.

               2019/0245 (NLE)

               Javaslat

               A TANÁCS HATÁROZATA

               az Európai Unió által a Kereskedelmi Világszervezet Általános Tanácsában képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésének a) pontjával,

               tekintettel az Európai Bizottság javaslatára,

               mivel:

               (1)Kereskedelmi Világszervezetet létrehozó Marrákesi Egyezményt (a továbbiakban: WTO-egyezmény) az Unió az 1994. december 22-i 94/800/EK tanácsi határozat
                  2
                révén megkötötte, és a megállapodás 1995. január 1-jén hatályba lépett.

               (2)A WTO-egyezmény IV. cikkének (1) bekezdése értelmében a Kereskedelmi Világszervezet (a továbbiakban: WTO) miniszteri konferenciája jogosult bármely multilaterális kereskedelmi megállapodás hatálya alá tartozó valamennyi ügyben határozatot hozni.

               (3)A WTO-egyezmény IV. cikkének (2) bekezdése értelmében a miniszteri konferencia ülései közötti időszakokban annak funkcióit a WTO Általános Tanácsa gyakorolja.

               (4)A IX. cikk (1) bekezdése értelmében a WTO általában konszenzussal hozza meg döntéseit.

               (5)A WTO miniszteri konferenciájának 9. ülése (Bali, 2013. december) elfogadott egy miniszteri határozatot a mezőgazdasági megállapodás 2. cikkében meghatározott mezőgazdasági termékekre vonatkozó vámkontingens-igazgatási rendelkezésekről szóló egyetértési megállapodásról (WT/MIN(13)/39) (a továbbiakban: vámkontingens-megállapodás), amely a mezőgazdasági termékek vámkontingenseinek kezelését szabályozza.

               (6)A vámkontingens-megállapodás 13. pontja értelmében az említett megállapodás elfogadását követő négy éven belül meg kell kezdeni a megállapodás működésének felülvizsgálatát, figyelembe véve az addig az időpontig szerzett tapasztalatokat. E felülvizsgálat célja a vámkontingensek kihasználtságának javítását célzó folyamat előmozdítása.

               (7)A 13. ponttal összhangban a Mezőgazdasági Bizottság 2018-ban elvégezte a vámkontingens-megállapodás felülvizsgálatát. A felülvizsgálat megállapításait az Általános Tanács 2019. decemberi ülésén ismertetik a Mezőgazdasági Bizottság által kiadott jelentés formájában (A vámkontingensek igazgatásáról szóló bali határozat működésének felülvizsgálata című, ...-i … számú jelentés).

               (8)Mivel a WTO tagjai még nem jutottak egyetértésre a vámkontingens-megállapodást érintő lényegi módosításokról, a jelentés a felülvizsgálati időszak 2021 végéig történő meghosszabbítását javasolja, hogy létrejöhessen a lényegi módosításokra vonatkozó konszenzus. A jelentés további ajánlásokat is tartalmaz a vámkontingensek igazgatásának fokozott átláthatósága érdekében.

               (9)2019. decemberi ülésén fel kell kérni a WTO Általános Tanácsát arra, hogy vegye fontolóra a … számú jelentés 2. mellékletében foglalt ajánlásoknak a vámkontingens-megállapodás felülvizsgálatáról szóló határozat formájában történő elfogadását.

               (10)Helyénvaló meghatározni az Unió által a WTO Általános Tanácsában képviselendő álláspontot, mivel az új melléklet kötelező érvényű lesz az Unióra nézve.

               (11)Az Európai Unióról szóló szerződés (EUSZ) 17. cikkének (1) bekezdése szerint a WTO Általános Tanácsában az Uniót a Bizottság képviseli,

               ELFOGADTA EZT A HATÁROZATOT:

               1. cikk

               Az Unió nevében az Európai Bizottság által a Kereskedelmi Világszervezet Általános Tanácsának 2019. decemberi ülésén képviselendő álláspont a Mezőgazdasági Bizottság által az e határozathoz csatolt, ...-i .... számú jelentés 2. mellékletében az Általános Tanácsnak tett ajánlások elfogadásáról szóló határozattervezeten alapul.

               A határozattervezet kisebb módosításait az Uniónak a WTO Általános Tanácsában részt vevő képviselői újabb tanácsi határozat nélkül is elfogadhatják.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Bíróság 2014. október 7-i ítélete, C-399/12, Németország kontra Tanács, EU:C:2014:2258, 61–64. pont.

                     (2)

                        A Tanács 94/800/EK határozata (1994. december 22.) a többoldalú tárgyalások uruguayi fordulóján (1986–1994) elért megállapodásoknak a Közösség nevében a hatáskörébe tartozó ügyek tekintetében történő megkötéséről (HL L 336., 1994.12.23., 1. o.).

    ---documentbreak---

               EURÓPAI BIZOTTSÁG
            Brüsszel, 2019.10.30.
            COM(2019) 563 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által a Kereskedelmi Világszervezet Általános Tanácsában képviselendő álláspontról

               MELLÉKLET

               A VÁMKONTINGENSEK IGAZGATÁSÁRÓL SZÓLÓ BALI HATÁROZAT MŰKÖDÉSÉNEK FELÜLVIZSGÁLATA

               Jelentés az Általános Tanácsnak

               (1)A miniszteri konferencia 9. ülésén a miniszterek elfogadták „A mezőgazdasági megállapodás 2. cikkében meghatározott mezőgazdasági termékekre vonatkozó vámkontingens-igazgatási rendelkezésekről szóló egyetértési megállapodásról” szóló határozatot (WT/MIN(13)/39) (a továbbiakban: bali vámkontingens-határozat). A miniszterek felkérték a Mezőgazdasági Bizottságot, hogy legkésőbb 2017-es kezdettel vizsgálja felül és kövesse nyomon a bali vámkontingens-határozat alapján megállapított kötelezettségek tagok általi végrehajtását annak érdekében, hogy az addig begyűjtött tapasztalatok figyelembevételével végzett felülvizsgálat folyamatos javulást eredményezzen a vámkontingensek kihasználtsága terén
                  1
               . A felülvizsgálattal kapcsolatos megbeszélések a Mezőgazdasági Bizottság 2017. októberi ülésén kezdődtek
                  2
               . 2018. februári ülésén a Mezőgazdasági Bizottság elfogadta a felülvizsgálat lefolytatásának eljárásáról és ütemezéséről szóló G/AG/W/171 dokumentumot
                  3
               . Az elfogadott eljárásnak megfelelően a felülvizsgálat minden tag előtt nyitott, informális bizottsági találkozók keretében folyt, amelyek időpontja a Mezőgazdasági Bizottság rendes üléseihez igazodott
                  4
               .

               (2)A bizottsági tagok – 2018. február 20-án, június 11-én, szeptember 25-én és november 26-án – négy informális találkozó keretében folytattak megbeszélést a felülvizsgálatról. A novemberi informális találkozón az ágazat képviselőinek részvételével tematikus ülést tartottak a vámkontingensek igazgatásáról és kihasználatlanságáról. A felülvizsgálattal kapcsolatos megbeszélésekhez számos írásbeli észrevétel is érkezett a tagok részéről. Emellett, a tagok kéréseire válaszul, valamint a felülvizsgálat lefolytatásának eljárása és ütemezése szerint a titkárság – a felülvizsgálat megkönnyítése céljából – készített egy háttérdokumentumot
                  5
                a vámkontingensek igazgatásáról és kihasználtsági arányairól. Az 1. mellékletben megtalálható a felülvizsgálatban eddig figyelembe vett összes írásos dokumentum listája.

               (3)A tagok a következő témákat határozták meg a felülvizsgálattal kapcsolatos megbeszéléseken: 1) a bali vámkontingens-határozatból fakadó lényeges kötelezettségek hatékony végrehajtása és nyomon követése; 2) a vámkontingensekkel kapcsolatos átláthatósági követelmények; 3) a kihasználatlan vámkontingens esetén alkalmazandó mechanizmus. A három téma kapcsán az alábbiakban felsorolt elemek
                  6
                merültek fel a megbeszéléseken, köztük a novemberi tematikus értekezleten.

               HATÉKONY VÉGREHAJTÁS ÉS NYOMON KÖVETÉS

               i.A felhasználatlan engedélyeknek egy adott vámkontingensen belüli újraelosztása;

               ii.Újraelosztási folyamatok, beleértve az országspecifikus kontingenseket
                  7
               ;

               iii.A vámkontingens-kihasználtság javításával kapcsolatos tapasztalatok és bevált módszerek megosztása, beleértve a regionális kereskedelmi megállapodások alapján történő vámkontingens-újraelosztásokat.

               A VÁMKONTINGENSEKKEL KAPCSOLATOS ÁTLÁTHATÓSÁGI KÖVETELMÉNYEK

               i.A vámkontingensekkel kapcsolatos kellő időben történő és teljes körű értesítések;

               ii.A vámkontingensek igazgatásában bekövetkezett változások azonnali jelentése;

               iii.A kihasználtsági arányok következetes jelentése a vámkontingens-igazgatási kötelezettségekkel rendelkező összes tag részéről;

               iv.Összehangolt értesítési módszerek (például a nem megnyitott, vagy a beütemezett, de tarifakedvezménnyel nem járó vámkontingensek esetében);

               v.A kihasználatlanság okainak jelentése;

               vi.A vámkontingensek igazgatásával kapcsolatos nemzeti tapasztalatok és bevált módszerek megosztása;

               vii.Különleges és megkülönböztetett elbánás (az értesítési követelmények alóli felmentés);

               viii.Összekapcsolás az importengedélyezési eljárásokra vonatkozó értesítési követelményekkel;

               ix.Technikai segítségnyújtás a titkárság részéről a tagok értesítési követelményeknek való jobb megfelelése érdekében.

               KIHASZNÁLATLAN VÁMKONTINGENS ESETÉN ALKALMAZANDÓ MECHANIZMUS

               i.A tagok eltérő kötelezettségei (A. melléklet 4. pont);

               ii.Különleges és megkülönböztetett elbánás;

               iii.Az univerzális alkalmazhatóság jövőbeli potenciális korlátai;

               iv.A B. melléklet és az A. melléklet 4. pontjának összekapcsolása;

               v.A kihasználatlanság okainak feltárása;

               vi.A vámkontingens-kihasználatlanság célzott vizsgálata néhány konkrét ágazatban;

               vii.A kihasználatlan vámkontingens esetén alkalmazandó mechanizmus gyakorlati alkalmazhatósága (azon okok feltárása – ideértve esetleg a bonyolultságot is –, amelyek miatt még nem éltek a lehetőségével, a tapasztalatok megosztása, az eljárási követelmények egyszerűbbé tétele);

               viii.A kihasználatlan vámkontingensek jegyzékének titkárság általi gondozása.

               (4)A kihasználatlan vámkontingens esetén alkalmazandó mechanizmus 4. pontjában foglalt, illetve a hozzá kapcsolódó különleges és megkülönböztetett elbánásra vonatkozó rendelkezés jövőbeli működésének kérdésében megoszlottak a vélemények. Néhány fejlődő országbeli tag kitartott azon álláspont mellett, mely szerint a különleges és megkülönböztetett elbánásra vonatkozó rendelkezéseket nem szabad felhígítani; más tagok amellett érveltek, hogy a fejlődő országokra vonatkozó különleges és megkülönböztetett elbánás nem eredményezhet felmentést a kötelezettségek alól, és hogy a kedvezményezett fejlődő országoknak inkább kötelezettségeket kellene vállalniuk a vámkontingensek kezelését illetően, fejlettségi szintjük figyelembevételével.

               (5)Számos tag úgy vélte, hogy a felülvizsgálatnak a vámkontingensek igazgatásának javítási lehetőségeire kell korlátozódnia, hogy az elváljon a termékek piacra jutásával kapcsolatos tárgyalásoktól. Mások azonban felvetették annak lehetőségét, hogy a piacra jutással kapcsolatos tárgyalásokon is napirendre kerülhetnek a vámkontingensekkel kapcsolatos kérdések.

               (6)Néhány tag úgy vélte, hogy a tagi beadványok alapján a Mezőgazdasági Bizottságnak célszerű megvizsgálnia annak az okait, hogy miért nem került még sor a kihasználatlan vámkontingens esetén alkalmazandó mechanizmus érvényesítésére.

               (7)A bali vámkontingens-határozat (WT/MIN(13)/39) 13–15. pontja alapján a Mezőgazdasági Bizottság 2019. október 30-i ülésén elfogadja, hogy az e jelentés 2. mellékletében foglalt ajánlásokat az Általános Tanács elé terjesszék.

               1. melléklet

                        A dokumentumok listája

                        G/AG/W/169

                        2017. október 10.

                        A vámkontingensek igazgatásásáról szóló bali határozat alapján megállapított tagi kötelezettségek teljesítésének nyomon követése és felülvizsgálata

                        Titkársági feljegyzés

                        G/AG/W/171

                        2018. február 9.

                        Javasolt eljárás a vámkontingensek igazgatásáról szóló bali határozat működésének felülvizsgálatához

                        Titkársági feljegyzés

                        G/AG/W/175

                        2018. május 18.

                                 és

                        G/AG/W/175/Add.1

                        2019. május 7.

                        Az Európai Unió beadványa a Mezőgazdasági Bizottsághoz a vámkontingensek igazgatásáról szóló bali határozat működésének felülvizsgálati eljárásáról
                           8

                        Az Európai Unió közleményei

                        G/AG/W/179

                        2018. június 6.

                        A mezőgazdasági termékekre vonatkozó vámkontingens-igazgatási rendelkezésekről szóló egyetértési megállapodásról szóló bali miniszteri határozat
                           9
                         működésének felülvizsgálata

                        A Cairns-csoport beadványa

                        G/AG/W/183

                        2018. július 31.

                        A vámkontingensek igazgatási módszerei, valamint 2007 és 2016 közötti kihasználtsági arányai

                        Titkársági háttérdokumentum

                        G/AG/W/186

                        2018. szeptember 19.

                        A bali vámkontingens-igazgatási határozat felülvizsgálata

                        Ausztráliai beadvány

                        G/AG/W/197

                        2019. május 24.

                        A bali vámkontingens-igazgatási határozat kihasználatlan vámkontingens esetén alkalmazandó mechanizmusa

                        A Cairns-csoport nevében érkezett beadvány

               2. melléklet

               (1)[A bali vámkontingens-határozat A. melléklete 4. pontjával kapcsolatos határozatnak a 14. cikkben és a 2. lábjegyzetben meghatározott határidejét meg kell hosszabbítani 2021 végéig, vagy a 13. miniszteri konferenciáig (attól függően, hogy melyik következik be előbb). [A nagyobb jogbiztonság érdekében, ha sem a miniszteri konferencia, sem az Általános Tanács nem dönt 2021 végéig a bali vámkontingens-határozat A. melléklete 4. pontjának akár jelenlegi, akár módosított formájában történő kiterjesztéséről, az A. melléklet 4. pontja – ugyanezen határozat 15. pontjára figyelemmel – 2022. január 1-jétől hatályát veszti [a B. mellékletben felsorolt tagok, továbbá minden egyéb olyan tag tekintetében, amely 2021 vége előtt kéri felvételét a B. mellékletbe].]

               (2)Az átmeneti időben a Mezőgazdasági Bizottság folytatja a megbeszéléseket az A. melléklet 4. pontjának alkalmazásáról. [A nagyobb jogbiztonság érdekében, amíg ezek a megbeszélések folyamatban vannak, a bali vámkontingens-határozat és mellékletei érvényben maradnak.]

               (3)A Mezőgazdasági Bizottság 2021 végéig benyújtja ajánlásait az Általános Tanácsnak a [14. ponttal összhangban az A. melléklet] 4. pont[jának] alkalmazására vonatkozóan.

               (4)Felismerve a vámkontingens-igazgatás és -kihasználtság fokozott átláthatóságának, valamint a tagi értesítések megfelelő időben történő benyújtásának jelentőségét, valamint elismerve, hogy az online mezőgazdasági bejelentési rendszernek nagyobb összehangoltságot kellene eredményeznie, a Mezőgazdasági Bizottság a következőkben állapodik meg:

               a)A titkárság összeállít egy jegyzéket a tagok vámkontingensekkel kapcsolatos jelenlegi értesítési módszereiről, beleértve azokat az eseteket is, amikor nem került sor egy beütemezett vámkontingens megnyitására.

               b)A Mezőgazdasági Bizottság megbeszéléseket kezdeményez a tagok vámkontingensekkel kapcsolatos értesítési módszereinek összehangolásáról, a vámkontingensek kihasználtsági arányaira is kiterjedően.

               c)A Mezőgazdasági Bizottság arra ösztönzi a tagokat, hogy fűzzenek magyarázatot MA:2 típusú értesítéseikhez azokban az esetekben, amikor nem nyitják meg a betervezett vámkontingenseket.

               d)A titkárság rendszeresen aktualizálni fogja a G/AG/W/183
                  10
                dokumentumban szereplő vámkontingens-igazgatási és -kihasználtsági információkat, egyrészt a tagok kihasználtságra vonatkozó értesítéseivel kapcsolatos információk, másrészt a kihasználtsággal kapcsolatban a Mezőgazdasági Bizottságban felmerült kérdések alapján.

               e)Néhány tag beadványai alapján a Mezőgazdasági Bizottság meg fogja vizsgálni annak az okait, hogy miért nem került még sor a kihasználatlan vámkontingens esetén alkalmazandó mechanizmus érvényesítésére.

               (5)A Mezőgazdasági Bizottság beleegyezik, hogy e felülvizsgálat lezárását követően 3 éves rendszerességgel gondoskodik a bali vámkontingens-határozat felülvizsgálatáról. E rendszeres felülvizsgálatok alkalmával többek között – a tagok beadványai alapján – meg kell vizsgálni a kihasználatlan vámkontingens esetén alkalmazandó mechanizmus tagok általi alkalmazását.

               __________

                     (1)

                        A WT/MIN(13)/39 13. pontja. A kihasználatlan vámkontingens esetén alkalmazandó mechanizmust illetően még semmilyen tapasztalatról nem érkezett jelentés.

                     (2)

                        Lásd a G/AG/R/86 dokumentum 2.2.1. szakaszát.

                     (3)

                        Lásd a G/AG/R/87 dokumentum 2.5.1. szakaszát.

                     (4)

                        2019. júniusi ülésén a Mezőgazdasági Bizottság megállapodott arról, hogy a felülvizsgálati jelentés véglegesítésének határidejét meghosszabbítja a 2019. októberi ülésig.

                     (5)

                        G/AG/W/183.

                     (6)

                        A tagok között nincs egyetértés ezekről az elemekről, sem pedig arról, hogyan kellene kezelni őket az ajánlásokban.

                     (7)

                        Az újraelosztási eljárásokról lásd a bali miniszteri vámkontingens-határozat 9. pontját. Ezen kívül a bali határozat A. mellékletének 3. és 5. lábjegyzete vonatkozik – kifejezetten a kihasználatlan vámkontingens esetén alkalmazandó mechanizmussal összefüggésben – az országspecifikus kontingenssel rendelkező tagok jogaira.

                     (8)

                        G/AG/W/171 dokumentum (2018. február 9.).

                     (9)

                        WT/MIN (13)/39 ÉS WT/L/914 (2013. december 11.).

                     (10)

                        A titkársági háttérdokumentum tartalmazhat például egy jegyzéket az olyan vámkontingensekről, amelyek esetében nem nyújtottak be MA:2 típusú értesítést, vagy a kihasználtság nem éri el a 65 %-ot.